Ալեքսեյ Զարուբին

**Ալեքսեյ Պետրովիչ Զարուբին** (, ), խորհրդային նկարիչ։ Մարիական ԻԽՍՀ նկարիչների միության կազմակերպիչներից մեկը և առաջին նախագահը (1961-1964), Հայրենական մեծ պատերազմի մասնակից։

## Կենսագրություն
Ծնվել է 1913 թվականի դեկտեմբերի 6-ին Յուրինո գյուղում (ներկայում՝ Մարի Էլ։

1938 թվականին ավարտել է Լենինգրադի գեղարվեստի համառուսաստանյան ակադեմիան (նկարիչ Ի. Ի. Բրոդսկու արվեստանոց)։  Ակադեմիան ավարտելուց հետո ապրել և աշխատել է Լենինգրադում։

1941 թվականին զորակոչվել է Կարմիր բանակ։ Մասնակցել է Հայրենական մեծ պատերազմին․ ծառայել է 513 հակաօդային հրետանային գնդում, եղել է շարքային-կարմիրբանակային։  1941 թվականին ծանր վիրավորվել է, բուժվել հոսպիտալում։

1950-ական թվականներին տեղափոխվել է Ադրբեջան, որտեղ աշխատել է գեղարվեստի ուսումնարանում որպես դասախոս։ Այնուհետև տեղափոխվել է Մոսկվա։

1961-1964 թվականներին եղել է Մարիական ԻԽՍՀ նկարիչների միության կազմակերպիչներից մեկը և առաջին նախագահը։ Ընդունվել է ԽՍՀՄ նկարիչների միություն։

1964 թվականին տեղափոխվել է Մոսկվա, մասնակցել բազմաթիվ գեղարվեստական ցուցահանդեսների։

Մահացել է 1998 թվականի նոյեմբերի 12-ին Մոսկվայում։

## Գեղարվեստական ստեղծագործություն
1950-ականներին Ադրբեջանում աշխատելու ժամանակ մի խումբ նկարիչների հետ ստեղծել է «Բամբակի հանձնումը պետությանը» () մեծ կտավը։

Մոսկվայում ապրելու ընթացքում նկարիչ Ա. Յար-Կրավչենկոյի հետ համատեղ ստեղծել է սովետական գրողների առաջին համագումարից բազմաֆիգուր կտավ, որը կոչվում էր «Պատասխանատվությունը ձեզ վրա է» (): Այն պատկերում է գրողների հանդիպումը Մ. Գորկու հետ։ Ներկայում այդ նկարը մշտական ցուցադրության կազմում ներկայացվում է Ռուսաստանի պետական գրական թանգարանում։

Հայտնի է որպես դիմանկարի վարպետ․ ստեղծել է Վ. Ի. Լենինի և Ն. Կ. Կրուպսկայայի, գիտության և արվեստի ականավոր գործիչներ, Մարիական ՀԽՍՀ ժողովրդական արտիստ Ա. Տիխոնովայի (1959), կոմպոզիտորներ Ի. Պալանտայի (1960) և Ա. Էշպայի (1960), բանաստեղծ Ս. Վիշնևսկու (1961) և այլոց դիմանկարները։

Հայրենի գյուղում ապրելու ժամանակ նկարել է բնապատկերներ, որոշ աշխատանքներ նվիրել է տեղի թանգարանին։

1964 թվականից եղել է Մոսկվայում, Կազանում, Կույբիշևում և ԽՍՀՄ և Ռուսաստանի այլ քաղաքներում գեղարվեստական ցուցահանդեսների մասնակից։

## Պարգևներ
* «Անձնվեր աշխատանքի համար։ Վլադիմիր Իլյիչ Լենինի ծննդյան 100-ամյակի առթիվ» հոբելյանական մեդալ (1970)

## Հիշատակ
Ա. Պ. Զարուբինի գեղարվեստական աշխատանքները ներկայում պահվում և ցուցադրվում են Ռուսաստանի և հետխորհրդային տարածքի խոշորագույն թանգարաններում (Ռուսաստանի գեղարվեստի ակադեմիայի գիտահետազոտական թանգարան, Պետական գրական թանգարան, Ադրբեջանի արվեստի ազգային թանգարան և այլն), Մարի Էլի առաջատար թանգարաններում՝ Տ. Եվսեևի անվան ազգային թանգարանում և Կերպարվեստի հանրապետական թանգարանում, ինչպես նաև Յուրինի Գ. Պ. Լոսևի անվան պատմական և գեղարվեստական թանգարանում։

2003 թվականին Յոշկար-Օլեում տեղի է ունեցել Ա. Պ. Զարուբինի անհատական ցուցահանդեսը։

## Ծանոթագրություններ

## Գրականություն
* *Прокушев Г. И.* Этюды о художниках Марий Эл. — Йошкар-Ола: Марийское книжное издательство, 2003. — 359 с.
* Прокушев Г. И. Зарубин Алексей Петрович // Марийская биографическая энциклопедия / Авт.-сост. В. А. Мочаев. — Йошкар-Ола: Марийский биографический центр, 2007. — С. 134. — 2032 экз. — ISBN 5-87898-357-0.
* Прокушев Г. И. Очерки о художниках Марий Эл // сост., отв. ред. Чеботкин В. А. — Йошкар-Ола: Марийское книжное издательство, 2016. — 336 с.: ил.
* Прокушев Г. И. Зарубин Алексей Петрович // Марийская биографическая энциклопедия / Авт.-сост. В. А. Мочаев. — 2-е изд. — Йошкар-Ола: Марийский биографический центр, 2017. — С. 155. — 606 с. — 1500 экз. — ISBN 978-5-905314-35-3.

## Արտաքին հղումներ
* Алексей Петрович Зарубин
* Марийская история в лицах. Зарубин Алексей Петрович

Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Հայրենական մեծ պատերազմի մասնակիցներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ